OpenLLM-France/wikimedia huggingface dataset:
# Piràmide encorbada

La piràmide encorbada o piràmide romboidal és una piràmide construïda pel faraó Snefru a Dashur. El nom antic fou la piràmide brillant. Es creu que va poder ser planejada així des de bon començament (però, altres opinions diuen que fou un canvi a mitjan construcció) i es caracteritza pel fet que a mitjana alçada fa un canvi d'inclinació. Segons el primer angle de 52 graus, l'alçada total hauria estat d'uns 130 metres. El segon angle fou de 43 graus. Es creu la construcció no es va completar com era previst perquè van aparèixer esquerdes a l'interior, per culpa del terreny. Té una alçària total de 105 metres. Una vegada deixada com és, el faraó potser va decidir acabar la de Meidum.
S'atribueix a Snefru haver construït per ordre cronològic una piràmide a Seila, prop d'el Faium, amb 5 esglaons i 35 metres de costat i la finalització de la piràmide de Meidum, iniciada pel seu antecessor Huni. És possible que la de Seila fos obra d'Huni; la de Meidum, en canvi, va poder ser compartida; però l'encorbada fou, sens dubte, obra completa de Snefru.
La piràmide té dues entrades orientades al nord i oest, dues cambres i dos corredors. L'entrada del nord, a 12,2 metres sobre el nivell del sòl, condueix a un corredor que baixa fins a arribar a dues cambres altes tallades a la roca, des de les quals s'arriba a una altra cambra descoberta el 1946. Té una piràmide subsidiària al sud. A l'est, es troba un petit temple funerari explorat el 1950, amb dues esteles amb noms reials inscrits, i un pati amb sis capelles.
# Percha

Percha (italià Perca) és un municipi italià, dins de la província autònoma de Tirol del Sud. És un dels municipis del vall de Pustertal. L'any 2007 tenia 1.409 habitants. Comprèn les fraccions d'Aschbach, Wielenberg (Sopranessano), Nasen (Nessano), Litschbach (Rio Liccio), Platten (Plata Montevila), Oberwielenbach (Vila di Sopra) i Unterwielenbach (Vila di Sotto). Limita amb els municipis de Bruneck, Sand in Taufers, Gais i Rasen-Antholz.

## Situació lingüística

| Pertinença lingüística (cens 2001) | 96,82% alemany |
| Pertinença lingüística (cens 2001) | 2,54% italià |
| Pertinença lingüística (cens 2001) | 0,64% ladí |

## Administració

Llista d'alcaldes :
| Període | Identitat | Partit |
| 2004- | Joachim Reinalter | SVP |
# Pinsà de Darwin olivaci

El pinsà de Darwin olivaci (Certhidea olivacea) és una espècie d'ocell de la família dels tràupids (Thraupidae) que habita els boscos de Santiago, Baltra, Pinzón, Isabela i illa Fernandina, a les illes Galápagos.

## Referències

* ↑ «Pinsà de Darwin olivaci». Cercaterm. TERMCAT, Centre de Terminologia. Rev. 20/10/2022(català)
# Referèndum d'Albània de 1997

El 29 de juny de 1997 es va celebrar a Albània un referèndum sobre la restauració de la monarquia juntament amb les eleccions parlamentàries. La proposta va ser rebutjada pel 66,7% dels votants. Tanmateix, l'antic príncep hereu Leka va afirmar que el 65,7% va votar a favor.

## Resultats

| Opcions | Vots | % |
| A favor | 450.478 | 33.3 |
| En contra | 904.359 | 66.7 |
| Vots en blanc/no vàlids | 68.372 | – |
| Total | 1.423.209 | 100 |
| Electors inscrits/participació | 1.986.550 | 71,64 |
| Font: Democràcia Directa |||

## Referències

* ↑ Dieter Nohlen & Philip Stöver (2010) Elections in Europe: A data handbook, p133 ISBN 978-3-8329-5609-7
* ↑ Nohlen & Stöver, p.137
* ↑ «Prince Leka». Albanian Royal House. Arxivat de l'original el 2011-07-06. [Consulta: 10 abril 2011].
Eleccions i referèndums a Albània :
# Salitis

Salitis fou un faraó de la dinastia XV d'Egipte. Manetó l'esmenta com a Saites i diu expressament que fou el cap dels hicsos que van agafar el poder quan regnava Dedumose I (Manetó l'anomena Tutimaios). Va establir la seva residència inicialment a Memfis, però va fortificar Àvaris, la qual va convertir en capital.
Conegut per Flavi Josep com a contra apió, el seu regnat va durar potser uns 8 anys (vers 1650-1640 aC), però Manetó diu que en va regnar 19. Se l'identifica sovint amb un rei anomenat Salk o Sark, que apareix en una llista de reis feta per sacerdots de Memfis. Un segell d'un rei amb el nom de tron de Sekhaenre ('El que fou introduït per Ra') es creu que li correspon. El nom de regnat apareix escrit tres vegades en pedres en diferents grans monuments, úniques proves d'aquest faraó.
William F. Albright va suggerir que Salitis podria haver estat la mateixa persona que el rei Umman Manda, Zaluti. Albright assigna "Za-a-lu-ti" una etimologia indoiraniana.

## Referències

* ↑ Mark, Joshua J. «Second Intermediate Period of Egypt» (en anglès). World History Encyclopedia, 05-10-2016. [Consulta: 16 desembre 2023].
* ↑ Beasley, Karen. «Magic, Miracles and Rhetoric in Flavius Josephus’ Jewish Antiquities» (en anglès). Kings College Doctoral Theses, 2023. [Consulta: 17 desembre 2023].
* ↑ Josephus. Josephus: The Life. Against Apion, 1926, p. 75-76.
* ↑ Albright, W. F. «New Light on the History of Western Asia in the Second Millennium B. C.» (en anglès). Bulletin of the American Schools of Oriental Research, 77, 01-02-1940, pàg. 20–32. DOI: 10.2307/1355237. ISSN: 0003-097X.
* ↑ Drews, Robert. The Coming of the Greeks: Indo-European Conquests in the Aegean and the Near East. Princeton University Press, 1988, p. 227.
# Regne d'Igala

El Regne d'Igala Regne, també conegut com a Regne d'Idah, fou un estat pre-colonial africà en el que és ara Nigèria i avui dia un regne tradicional. El regne va ser fundat pels igales (singular igala), un poble que viu al nord dels igbos, amb la seva capital a Idah. Fou fortament influït pels regnes Ioruba, Bini i Jukun.

## Ata

El primer "Ata", el títol donat al governant del regne, fou Ebule- Jonu, una dona; va ser succeïda pel seu germà Agana- Poje, el pare de Idoko. Aquest Idoko més tard el va succeir amb el títol d'Ata, i va tenir dos fills, Atiyele i Ayegba om'Idoko (Ayegba fill d'Idoko), Atiyele el primer fill d'Idoko va emigrar a l'est del regne per establir el regne d'Ankpa mentre Ayegba, el segon fill, va succeir al seu pare com Ata'Gala. Va dirigir una guerra contra el regne de Jukun, obtenint una notable victòria. Modernament el darrer ata fou Idakwo Micheal, designat el desembre del 2012.
La monarquia d'Igala rotava entre quatre branques del clan reial. El regne d'Igala va ser fundat per Abutu- Eje en el segle VII. El regne va ser governat per nou alts oficials anomenats Igala Mela que eren custodis del santuari de la Terra sagrada.

## Història

El regne d'Igala va sobreviure fins al segle xix, esdevenint un protectorat britànic el 1901.

### Llista dels ata d'Igala

* .... - .... Abutu Eje
* .... - .... Ebelejonu (f)
* .... - .... Agenapoje
* .... - .... Idoko
* .... - .... Ayagba om Idoko
* .... - .... Akumabi om Ayagba (Onu)
* .... - .... Akogu om Ayagba
* .... - .... Ocoli om Ayagba (Ohiemi Obogo)
* .... - .... Agada Elame om Ayagba
* .... - .... Amaco om Akumabi
* .... - .... Itodo Aduga om Akumabi
* .... - .... Ogala om Akogu
* .... - .... Idoko Adegbe om Ocoli
* .... - .... Onuce om Amaco
* .... - 1835 Ekalaga om Ogala
* 1835 - 1856 Amoceje om Itodo
* 1856 - 1870 Odiba om Idoko
* 1870 - 1876 Okoliko om Onuce
* 1876 - 1900 Amaga om Ekalaga
* 1900 - 1903 Oceje Onokpa om Amoceje
* 1905 - 1911 Ame Oboni om Odiba
* 1911 - 1919 Oguce Akpa om Okoliko
* 1919 - 1926 Atabo om Amaga
* 1926 - 1945 Obaje om Oceje
* 1945 - 23 de juny de 1956 Umaru Ame Akpoli om Oboni
* 20 d'octubre del 1956 - 16 de juliol del 2012 Aliyu om Obaje
* Desembre del 2012 - Idakwo Michael Ameh Oboni

## Referències

* ↑ «Igala Kingdom Gets New Attah». Information Nigeria, 17-12-2012.

## Enllaços externs

* Isichei, Elizabeth.. A history of African Societies to 1870. Cambridge: Cambridge University Press, 1997, p. 590 Pages. ISBN 0-521-45599-5.
# Tahaa

Tahaa (en tahitià Taha’a) és una de les illes de Sotavent de l'arxipèlag de les illes de la Societat, a la Polinèsia Francesa. Està situada a 5 km a l'oest de Raiatea. També és una comuna de la Polinèsia Francesa.

## Geografia

Tahaa, més petita que Raiatea, es troba encerclada per la mateixa corona d'esculls, compartint la mateixa llacuna. La superfície total és de 88 km², i l'altitud màxima és de 590 m al mont Ohiri. Comprèn les viles de:
* Iripau (1.131 habitants, capital : Patio),
* Hipu (420 habitants),
* Faaaha (452 habitants),
* Haamene (927 habitants),
* Vaitoare (402 habitants),
* Niua (513 habitants, capital : Poutoru),
* Ruutia (518 habitants, capital : Tiva)
* Tapuamu (640 habitants).

## Economia

L'illa produeix el 80% de tota la vainilla de la Polinèsia Francesa. Es cultiva la varietat de vainilla tahitensis, creada a les illes pel creuament de la vainilla fragans i vainilla pompona, resultant una varietat molt apreciada pel seu perfum i la riquesa d'oli. Degut a la riquesa que ha proporcionat, es diu que la vainilla és la perla negra de Tahaa. Avui l'illa es coneix amb el malnom de «l'illa vainilla».

## Administració

Llista d'alcaldes :
| Període | Identitat | Partit |
| 2008- | Emma Maraea | |

## Història

Antigament Tahaa s'anomenava Uporu, en record de l'illa Upolu a les Samoa. Degut a la proximitat amb Raiatea, n'ha sigut fortament dependent. Però durant els segles xviii i xix va ser un lloc estratègic en el conflicte de rivalitats entre Raiatea i Bora Bora.
# Serrat Curt (Aramunt)

El Serrat Curt és un serrat contrafort de la muntanya de Sant Corneli, pel seu vessant nord, en el terme municipal de Conca de Dalt, en el seu vell terme d'Aramunt.
Està situat a l'extrem sud-oriental de l'antic terme d'Aramunt, i actualment és a l'extrem meridional del de Conca de Dalt. És a llevant del Serrat Gros, a l'esquerra del riu de Carreu i al sud-oest del cim de Canarill.

## Enllaços externs

* Institut Cartogràfic de Catalunya
# Pinsà de Darwin vampir

El pinsà de Darwin vampir (Geospiza septentrionalis) és un ocell de la família dels tràupids (Thraupidae).

## Hàbitat i distribució

Habita zones de matoll i bosc de les illes Galápagos nord-occidentals.

## Referències

* ↑ «Pinsà de Darwin vampir». Cercaterm. TERMCAT, Centre de Terminologia. Rev. 20/10/2022(català)
# Pinsà de Darwin fuliginós

El pinsà de Darwin fuliginós (Geospiza fuliginosa) és una espècie de passeriforme de la família Thraupidae. Aquesta espècie és una de les tretze espècies endèmiques de les illes Galápagos a les illes d'Española i Santa Cruz. El seu hàbitat són les selves tropicals o subtropicals.

## Referències

* ↑ «Pinsà de Darwin fuliginós». Cercaterm. TERMCAT, Centre de Terminologia. Rev. 20/10/2022(català)
# Referèndum d'autonomia de Guinea Equatorial

El referèndum d'autonomia de Guinea Equatorial va ser una consulta que es va dur a terme el 15 de desembre de 1963 i en ell es va votar de forma afirmativa el començament de l'autonomia de la colònia espanyola de la Guinea Espanyola, transformant la Regió equatorial espanyola creada en 1959 en la Regió autònoma de Guinea Equatorial en virtut de la Llei d'Autonomia de Guinea Ecuatorial de 1963.
A Evinayong va realitzar campanya a favor del vot afirmatiu Bonifacio Ondó Edu, qui va acceptar tornar de l'exili després de negociar amb el governador general, Francisco Núñez Rodríguez. Durant la seva realització es produïren protestes per part de l'oposició equatoguineana als voltants d'Ebebiyín i a Estatop (prop a Niefang). Segons els resultats oficials, el 62'52% dels electors votà a favor de l'autonomia.

## Resultats

| Elecció | Vots | % |
| A Favor | 59.280 | 62'52 |
| En Contra | 35.537 | 37'48 |
| Total | 94.817 | 100 |
| Font: (anglès) African Elections Database |||

## Referències

* 1 2 El referéndum de la Guinea Ecuatorial ha sido un verdadero ejemplo para todos los pueblos de África, article a ABC, 17/12/1963, página 67.
* ↑ (anglès) Elections in Equatorial Guinea African Elections Database.
# San Gabriel Valley

San Gabriel Valley -literalment vall de San Gabriel en català - és una de les principals valls del Sud de Califòrnia, és a l'est de la ciutat de Los Angeles, Califòrnia Estats Units. L'envolten San Gabriel Mountains al nord; San Rafael Hills a l'oest, amb la conca de Los Angeles a través; San Fernando Valley i Crescenta Valley al nord-oest; Puente Hills al sud, amb la plana costanera del Comtat d'Orange (Califòrnia); Chino Hills i San Jose Hills a l'est, amb Pomona Valley i Inland Empire (CA).
El nom d'aquesta vall deriva del riu San Gabriel que passa per la vall i al seu torn aquest deriva de la Missió San Gabriel Arcangel fundada pels espanyols l'any 1771.
Té una superfície d'uns 520 km² i inclou 31 ciutats i cinc comunitats no incorporades (unincorporated communities). Com gran part de la regió de Los Angeles, San Gabriel Valley gaudix d'un clima mediterrani. En els seus inicis aquesta vall era predominantment agrícola però actualment tota ella està molt urbanitzada i forma part de l'àrea metropolitana Greater Los Angeles
San Gabriel Valley és dins el comtat de Los Angeles inclou les següents ciutats i comunitats:
* Altadena
* Alhambra
* Arcadia
* Avocado Heights
* Azusa
* Baldwin Park
* Bassett
* Bradbury
* Charter Oak
* Citrus
* City of Industry
* Claremont
* Covina
* Diamond Bar
* Duarte
* East Pasadena
* El Monte
* Glendora
* Hacienda Heights
* Hillgrove
* Irwindale
* La Cañada Flintridge
* La Puente
* La Verne
* Mayflower Village
* Monrovia
* Montebello
* Monterey Park
* North El Monte
* Pasadena
* Pomona
* Rosemead
* Rowland Heights
* San Dimas
* San Gabriel
* San Marino
* Sierra Madre
* South El Monte
* South Pasadena
* South San Gabriel
* South San Jose Hills
* Temple City
* Valinda
* Vincent
* Walnut
* West Covina
* West Puente Valley
* Whittier

## Referències

* ↑ «San Gabriel River (California) History, where to find? - Yahoo! Answers». Answers.yahoo.com. Arxivat de l'original el 2012-10-19. [Consulta: 13 novembre 2011].
* ↑ «Visit San Gabriel Valley.com». Visit San Gabriel Valley.com.

## Enllaços externs

* San Gabriel Valley Conservation and Service Corps
* San Gabriel Valley Economic Partnership
* San Gabriel Valley Council of Governments
# Rafael Izquierdo y Gutiérrez

Rafael Izquierdo Gutiérrez (Santander, 24 de setembre de 1820 - Madrid, 1882) fou un militar i polític espanyol, diputat a les Corts espanyoles durant el Sexenni Democràtic.

## Biografia

Va començar la seva carrera militar ingressant com cadet en el regiment d'infanteria de Girona, amb el qual va participar en la primera guerra carlista a Navarra, aconseguint el grau de capità per mèrits de guerra als 17 anys. Va prendre part també en la segona guerra carlista, acabant-la amb l'ocupació de tinent coronel. Va participar en la guerra d'Àfrica, al final de la qual era general de brigada. Va ser governador militar de Lugo en 1861 i governador de Puerto Rico entre 1862 i 1863.
Destinat com a segon en el comandament de la capitania general d'Andalusia, va donar suport a la revolució de 1868. A les eleccions generals espanyoles de 1869 fou elegit diputat per Antequera. Entre 1871 i 1873 fou governador i capità general de les Illes Filipines, on es va fer tristament famós per la repressió a la que va sotmetre als autonomistes filipins. En una elecció parcial al districte de la Vila Joiosa fou elegit diputat a les eleccions generals espanyoles d'agost de 1872 per a substituir Alejandro García Pujol. En 1874 fou nomenat Capità General de Catalunya. A les eleccions generals espanyoles de 1881 es va tornar a presentar per la mateixa circumscripció, però no fou escollit.

## Referències

* ↑ Revista hidalguía.
* ↑ Guía de forasteros en Madrid para el año de 1861.
* ↑ Gregorio de la Fuente Monge: Los revolucionarios de 1868: élites y poder en la España liberal.
* ↑ Fitxa del Congrés dels Diputats (castellà)
* Biografies de polítics valencians Arxivat 2009-09-20 a Wayback Machine.
# Serrat dels Lliris

El Serrat dels Lliris és un serrat del terme municipal de l'Estany, a la comarca del Moianès.
Està situat en el sector nord-occidental del terme estanyenc, on s'estén d'oest a est. És la continuïtat cap a llevant de la Serra de l'Estany. És a la dreta de la part alta del torrent del Gomis i del torrent del Boledar, al sud de la masia del Castell i al nord de Montfred. En el seu extrem oriental, al Collet de les Llebres, enllaça amb el vessant nord del Puig de la Caritat.
Pel seu vessant meridional, i per l'extrem sud-occidental, discorre el Camí de Santa Maria d'Oló a l'Estany.

## Enllaços externs

* El Serrat dels Lliris en el seu entorn, a l'Institut Cartogràfic de Catalunya
# Pinsà de Darwin mitjà

El pinsà de Darwin mitjà (Geospiza fortis) és una espècie d'ocell de la família Thraupidae. Aquestes aus són endèmiques de l'illa de Santa Cruz (Galápagos). El seu hàbitat són les selves tropicals o subtropicals. Aquesta va ser la primera espècie que els científics han observat la seva evolució en temps real.

## Referències

* ↑ «Pinsà de Darwin mitjà». Cercaterm. TERMCAT, Centre de Terminologia. Rev. 20/10/2022(català)
# Pic de les Mussoles

El Pic de les Mussoles, o Pic des Mussoles, és una muntanya que es troba en límit comarcal entre els termes municipals de la Vall de Boí (Alta Ribagorça) i la Torre de Cabdella (Pallars Jussà), en el límit del Parc Nacional d'Aigüestortes i Estany de Sant Maurici i la seva zona perifèrica.
El seu nom prové «del basc, mun-tzi-ol-a, cabana de l'aturonament, del massís de turons».
El cim, de 2.876,5 metres, s'alça en la carena que separa la Vall de les Mussoles al nord, del Forat Negra de la Vall del Riqüerna al sud-est. També constitueix l'extrem meridional del serrat que davalla direcció nord-nord-oest fins a la Dent des Mussoles (2.800,4 m) i nord després, dividint la vall Ribagorçana en dos: les Mussoles a llevant i la Cometa de les Mussoles a ponent. Té al nord-nord-oest la Dent de les Mussoles, el Coll Pla de Dalt a l'oest i el Pic Gran del Pessó al sud-sud-oest.

## Referències

* ↑ «Toponímia de la Vall de Boí». Arxivat de l'original el 2010-03-17. [Consulta: 24 abril 2011].
* ↑ ICC - Institut Cartogràfic de Catalunya. Pic de les Mussoles. [Consulta: 02/11/2013]
* ↑ ICC - Institut Cartogràfic de Catalunya. Dent des Mussoles. [Consulta: 06/11/2011]

## Bibliografia

* Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)
* Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)
* Institut Cartogràfic de Catalunya. Parc Nacional d'Aigües Tortes i Estany de Sant Maurici [mapa], Segona edició, 1:25.000. (abril 1998)
# Petäjävesi

Petäjävesi és un municipi al centre de Finlàndia. Té una població de 4.072 habitants i una extensió de 495,39 km², dels quals 39,01 km² són d'aigua. En aquesta població hi ha situada l'Antiga església de Petäjävesi.
# Reflux vesicoureteral

El reflux vesicoureteral (RVU) és una condició en què l'orina flueix cap enrere (de forma retrògrada), des de la bufeta cap a un o ambdós urèters i després cap als calzes renals o els ronyons. L'orina normalment viatja en una direcció (endavant o anterògrada) des dels ronyons fins a la bufeta a través dels urèters, amb una vàlvula en la unió vesicoureteral (bufeta-urèter) que prevé el retorn. La vàlvula es forma mitjançant un túnel oblic de l'urèter distal a través de la paret de la bufeta, un túnel de longitud curta (1-2 cm) que es pot comprimir a mesura que la bufeta s'omple. El reflux es produeix si l'urèter entra a la bufeta sense un túnel suficient, és a dir: amb poca obliqüitat respecte a la paret de la bufeta.

## Referències

* ↑ Williams, Gabrielle; Fletcher, Jeffery T.; Alexander, Stephen I.; Craig, Jonathan C. «Vesicoureteral Reflux» (en anglès). Journal of the American Society of Nephrology, vol. 19, 5, 01-05-2008, pàg. 847–862. DOI: 10.1681/ASN.2007020245. ISSN: 1046-6673. PMID: 18322164.
* ↑ Miyakita, Hideshi; Hayashi, Yutaro; Mitsui, Takahiko; Okawada, Manabu; Kinoshita, Yoshiaki; Kimata, Takahisa; Koikawa, Yasuhiro; Sakai, Kiyohide; Satoh, Hiroyuki «Guidelines for the medical management of pediatric vesicoureteral reflux». International Journal of Urology, vol. 27, 6, 01-04-2020, pàg. 480–490. DOI: 10.1111/iju.14223. ISSN: 1442-2042. PMC: 7318347. PMID: 32239562.
# Rafael II

Rafael II (en grec Ραφαήλ Β') va ser patriarca de Constantinoble de l'any 1603 al 1607.
Era bisbe de Metimna quan el van elegir patriarca de Constantinoble. Durant el seu patriarcat, va regular molts assumptes eclesiàstics i va emetre una sèrie de disposicions sobre dret canònic. Els enfrontaments amb l'anterior patriarca Neòfit II van causar molts problemes a l'Església, fins al punt que Ciril Lucaris, en una carta al bisbe d'Heraclea Dionís, li deia que «... Rafael va governar el Patriarcat com un tirà durant més de quatre anys...».
Rafael mostrava interès en una possible unió amb l'Església Catòlica occidental i va iniciar una correspondència secreta amb el Papa. Va poder seguir a la seu patriarcal fins a l'octubre de 1607, quan el sultà Ahmet I el va deposa per la força i va patir una mort violenta a l'exili.

## Referències

* ↑ Runciman, Steven. The Great Church in captivity a study of the Patriarchate of Constantinople from the eve of the Turkish conquest to the Greek war of independence. Cambridge: Cambridge University Press, 1985, p. 270. ISBN 9780521313100.
* ↑ «Ραφαὴλ Β'» (en grec). Ecumenical Patriarchate of Constantinople. [Consulta: 1r agost 2023].
# Tatiana Lébedeva

Tatiana Lébedeva (en rus: Татьяна Лебедева) (Sterlitamak, Unió Soviètica 1976) és una atleta russa, especialista en salt de llargada i triple salt, guanyadora de cinc medalles olímpiques.
Va néixer el 21 de juliol de 1976 a la ciutat de Sterlitamak, població situada a la República de Baixkíria, que en aquells moments formava part de la República Socialista Federada Soviètica de Rússia (Unió Soviètica) i que avui dia forma part de la Federació Russa.

## Carrera esportiva

Va participar, als 24 anys, en els Jocs Olímpics d'Estiu de 2000 realitzats a Sydney (Austràlia), on va guanyar la medalla de plata en la prova femenina de triple salt. Als Jocs Olímpics d'Estiu de 2004 realitzats a Atenes (Grècia) va guanyar la medalla d'or en la prova de salt de llargada i la medalla de bronze en la prova de triple salt. Als Jocs Olímpics d'Estiu de 2008 a Pequín (República Popular de la Xina) va guanyar sengles medalles de plata en les proves de salt de llargada i triple salt.
Al llarg de la seva carrera ha guanyat cinc medalles en el Campionat del Món d'atletisme, tres d'elles d'or; tres medalles en el campionat del Món d'atletisme en pista coberta, dues d'elles d'or; una medalla d'or en el Campionat d'Europa d'atletisme i una altra en el Campionat d'Europa d'atletisme en pista coberta.
L'any 2005 va guanyar les sis proves de triple salt de la IAAF Golden League, aconseguint el premi d'un milió de dòlars.

### Millors marques

| Prova | Marca | Seu | Data |
| Salt de llargada (aire lliure) | 7.33 metres | Tula (Rússia) | 31 de juliol de 2004 |
| Salt de llargada (pista coberta) | 6.98 metres | Budapest (Hongria) | 7 de març de 2004 |
| Triple salt (aire lliure) | 15.34 metres | Heraklion (Grècia) | 4 de juliol de 2004 |
| Triple salt (pista coberta) | 15.36 metres | Budapest (Hongria) | 6 de març de 2004 |

## Referències

* ↑ «Tatyana LEBEDEVA | Profile». World Athletics. [Consulta: 24 maig 2020].
* ↑ «Tatyana Lebedeva». SR Olympic Sports, 17-04-2020. Arxivat de l'original el 2020-04-17. [Consulta: 24 maig 2020].

## Enllaços externs

* (anglès) www.iaaf.org - Tatiana Lébedeva
# Serrat dels Lladres (Avià)

El Serrat dels Lladres és una muntanya de 682 metres que es troba entre els municipis d'Avià i de Casserres, a la comarca catalana del Berguedà.